جمهور باشقانی رجب طیب اردوغان "سوریه-دن اؤلکه‌میزه قارشی ترور هوجوم‌لاری‌نین قایناغی اولان بعضی یئرلر مسئله سینده آرتیق صبریمیز قالماییب" دئییب.
"سوریه-دن اؤلکه‌میزه قارشی ترور هوجوم‌لاری‌نین قایناغی اولان بعضی یئرلر مسئله سینده آرتیق صبریمیز قالماییب".
بونو جمهور باشقانی رجب طیب اردوغان آنکارادا پرزیدنت کابینه‌سی‌نین توپلانتی‌سیندان سونرا کئچیریلن مطبوعات کنفرانسیندا سوریه-دن تورکیه-‌یه قارشی ائدیلن ترور هوجوم لارینا توخونارکن دئییب.
جمهور باشقانی اردوغان "فرات قالخانی" آنتی‌ترور عملیاتی بؤلگه‌سینده‌کی پولیس امکداش‌لارینا ائدیلن سون هوجوم و تورپاق‌لاریمیزی هدف آلان تجاوز آرتیق صبر کاسامیزی داشیریب. سوریه-دن اؤلکه‌میزه قارشی ترور هوجوم‌لاری‌نین قایناغی بعضی یئرلر مسئله سینده آرتیق صبریمیز قالماییب. بو اراضی‌لردن گلن تهدیدلری یا اورادا فعالیت گؤسترن قوه‌لرله بیرلیکده، یا دا اؤز ایمکان‌لاریمیزلا اورتا‌دان قالدیرماقدا قرارلییک" دئییب.
دؤولت باشچی‌سی مراجعتینده بو ایل ایناندیرما سعی‌لری ایله ترور تشکیلاتی‌نین 153 عضوونون تسلیم اولماسینی تامین ائتدیک‌لرینی ده بیلدیریب.
جمهور باشقانی رجب طیب اردوغان آیریجا تورکیه-نی یاتیریم، اوره تیم، صادرات، استخدام اساس‌لاری اوزرینده جاری بالانسی آرتیرا‌راق داواملی اینکیشاف ائتدیرمه‌یه داوام ائتدیرجکرینی سؤیله‌ییب.
جمهور باشقانی اردوغان اطراف موحیط و شهرسالما ناظیرلیگی آدی‌نین یئنی - اطراف موحیط، شهرسالما و ایقلیم دییشیک‌لیگی مسئله‌لری اوزره ناظیرلیک اولا‌راق دییشدیریلدیگینی ده بیلدیریب.
اردوغان همچنین ایقلیم دییشیک‌لیگی ایداره‌سی ایله کوچ ایداره‌سی‌نین ده قورولاجاغینی سؤیله‌ییب.
